Unionin tuomioistuimen määräys (kuudes jaosto) 9.2.2012 (Juzgado Contencioso-Administrativo nº 4 de Valladolidin (Espanja) esittämä ennakkoratkaisupyyntö) - María Jesús Lorenzo Martínez v. Junta de Castilla y León, Dirección General de Recursos Humanos de la Consejería de Educación
(Asia C-556/11)2
(Työjärjestyksen 3 kohdan ensimmäinen alakohta − Sosiaalipolitiikka - Direktiivi 1999/70/EY− Euroopan ammatillisen yhteisjärjestön (EAY), Euroopan teollisuuden ja työnantajain keskusjärjestön (UNICE) ja julkisten yritysten Euroopan keskuksen (CEEP) tekemän määräaikaista työtä koskevan puitesopimuksen 4 lausekkeen 1 kohta - Määräaikaiset työsopimukset julkisella sektorilla - Muu kuin yliopisto-opetus - Ammatillisen täydennyskoulutuksen perusteella kuuden vuoden työskentelyn jälkeen maksettava lisä - Määräaikaiseen virkasuhteeseen palkatuille opettajille ei myönnetä kyseistä lisää - Syrjintäkiellon periaate)
Oikeudenkäyntikieli: espanja
Ennakkoratkaisua pyytänyt tuomioistuin
Juzgado Contencioso-Administrativo nº 4 de Valladolid
Asianosaiset
Kantaja: María Jesús Lorenzo Martínez
Vastaaja: Junta de Castilla y León, Dirección General de Recursos Humanos de la Consejería de Educación
Oikeudenkäynnin kohde
Ennakkoratkaisupyyntö - Juzgado Contencioso Administrativo de Valladolid - Euroopan ammatillisen yhteisjärjestön (EAY), Euroopan teollisuuden ja työnantajain keskusjärjestön (UNICE) ja julkisten yritysten Euroopan keskuksen (CEEP) tekemästä määräaikaista työtä koskevasta puitesopimuksesta 28.6.1999 annetun neuvoston direktiivin 1999/70/EY (EYVL L 175, s. 43) liitteenä olevan sopimuksen 4 lausekkeen tulkinta - Syrjintäkiellon periaate - Opetushenkilöstölle kuuden vuoden virantoimituksen jälkeen ammatillisen täydennyskoulutuksen perusteella maksettu palkan lisä - Palkan lisä myönnetään ainoastaan vakinaisille virkamiehille
Määräysosa
Euroopan ammatillisen yhteisjärjestön (EAY), Euroopan teollisuuden ja työnantajain keskusjärjestön (UNICE) ja julkisten yritysten Euroopan keskuksen (CEEP) tekemän määräaikaista työtä koskevan puitesopimuksen 4 lausekkeen 1 kohtaa on tulkittava siten, että se on esteenä pääasiassa kyseessä olevan kaltaiselle kansalliselle lainsäädännölle, jossa kuusi vuotta kestäneen työskentelyn jälkeen ammatillisen täydennyskoulutuksen perusteella myönnettävä palkan lisä on varattu tälle perusteltuja syitä esittämättä ainoastaan vakinaisiin virkasuhteisiin palkatuille opettajille ja rajattu tämän oikeuden ulkopuolelle määräaikaisissa virkasuhteissa toimivat opettajat, vaikka nämä työntekijäryhmät ovat kyseisen lisän osalta toisiinsa verrattavissa tilanteissa.
____________
1 -
2 - EUVL C 25, 28.1.2010.